**ПИСМО РОДИТЕЉИМА**

**Драги родитељи,**

Драго нам је што је Ваше дијете постало ученик наше школе и што ћемо сљедећих неколико година заједно учествовати у његовом васпитању, образовању и у развоју његове личности.

Почетак школовања је за дијете једно од најзначајнијих периода у његовом животу. Од сада ће се пред њега, из дана у дан, постављати све већи задаци. Оно ће упознавати много нових особа – вршњака и одраслих, брзо ће ширити своја знања о свијету око себе и себи самом. Дијете ће у школи наћи бројне прилике за провјеру својих способности и њихово развијање. Наша је заједничка обавеза и одговорност омогућити му свестран развој, стварање позитивне слике о себи, изградњу повјерења у себе и своје могућности, као и повјерења у људе.

**Сарадњом породице и школе постићи ћемо добре резултате у васпитању и образовању Вашег дјетета, остварити циљ – имати срећно дијете и доброг ученика који ће бити наш заједнички понос**.

**Педагог школе​**